**Утвърдил: /П/**

***\* заличена информация на основание чл.42, ал.5 от ЗОП и чл.2 от ЗЗЛД***

**ПЛАМЕН СТОИЛОВ**

**КМЕТ НА ОБЩИНА РУСЕ**

**Дата:01.11.2016г.**

**ДОКЛАД**

по чл. 60, ал.1 от ППЗОП от работата на комисия назначена със Заповед № РД-01-2750 от 17.09.2016 г. и Заповед № РД-01-2801 от 27.09.2016 г. за разглеждане и оценка на получените оферти за участие и класиране на участниците в открита процедура за възлагане на обществена поръчка с предмет: **Строителен надзор съгл.чл.168 от ЗУТ и инвеститорски контрол на обект: „Реконструкция на улично кръстовище по ул. „Потсдам“ и ул. „Проф. Михаил Арнаудов“**  открита с Решение № РД-01-2446 от дата 12.08.2016 г.

**УВАЖАЕМИ ГОСПОДИН СТОИЛОВ,**

 Във връзка с провеждане на открита процедура за възлагане на обществена поръчка с предмет: Строителен надзор съгл.чл.168 от ЗУТ и инвеститорски контрол на обект: „Реконструкция на улично кръстовище по ул. „Потсдам“ и ул. „Проф. Михаил Арнаудов“, Ви уведомявам следното:

 С Решение № РД-01-2446 от дата 12.08.2016 г. е открита процедура за възлагане на обществена поръчка с предмет: Строителен надзор съгл.чл.168 от ЗУТ и инвеститорски контрол на обект: „Реконструкция на улично кръстовище по ул. „Потсдам“ и ул. „Проф. Михаил Арнаудов“. В периода от 17.09.2016г. – 07.10.2016г. са проведени три заседания на комисията, назначена със Заповед № РД-01-2750 от 17.09.2016 г. Председател: инж. Ненчо Ненов - ст. инспектор отдел КС; Членове: инж. Виктор Танков – инспектор в отдел ТИИК; Милена Трифонова – главен юрисконсулт в отдел ПНО; Резервни членове: инж. Пенка Енчева – ст. експерт в отдел ТИИК; Соня Станчева – директор дирекция ПД; Секретар: Албена Добрева – гл. експерт в отдел ОП и Заповед № РД-01-2801 от 27.09.2016 г. на основание чл. 51, ал.11 от Правилника за прилагане на Закона за обществени поръчки, във връзка с ал. 9 и 10 на същия член за определяне на нов председател на комисията: инж. Катя Павлова – Началник отдел ТИИК, поради възникване на конфликт на интереси на инж. Ненчо Ненов с участник в процедурата.

Комисията е започнала работа, след подадените оферти, както следва:

|  |  |
| --- | --- |
| **Име на организацията подала оферта** | **Дата и час на получаване** |
| МАКЛЕР - 96 ЕООД | 15.09.2016г. /11:20 часа |
| БИЛДКОНСУЛТ ЕООД | 15.09.2016г. /13:44 часа |
| РУСЕНСКА СТРОИТЕЛНА БОРСА ООД | 16.09.2016г. /16:44 часа |

 На основание чл.54, ал.3 от ППЗОП, комисията отвори запечатаните непрозрачни опаковки по реда на тяхното постъпване и извърши законово регламентираните действия във връзка с провеждането на процедурата.

 Председателят на комисията инж. Ненчо Ненов - старши инспектор в отдел Контрол по строителството установи, че е възникнал конфликт на интереси, а именно в списъка на екипа от правоспособните физически лица от различните специалности, назначени по трудов или граждански договор в БИЛДКОНСУЛТ ЕООД/неразделна част от удостоверение № РД-27-57/11.05.2016г. за упражняване на дейностите оценка на съответствието на инвестиционните проекти и/или упражняване на строителен надзор/ е посочено неговото име

 Спазвайки законовите разпоредби комисията с новоназначения председател продължи своята работа с разглеждане на документите по чл. 39, ал. 2 от ЗОП за съответствие с изискванията към личното състояние и критериите за подбор, поставени от възложителя.

Възложителя издаде Заповед № РД-01-2801 от 27.09.2016 г. , с която определи нов председател на комисията за разглеждане и оценка на постъпилите оферти в процедурата. В съответствие със законовите разпоредби комисията продължи своята работа с разглеждане на документите по чл. 39, ал. 2 от ЗОП за съответствие с изискванията към личното състояние и критериите за подбор, поставени от възложителя. Констатациите на комисията бяха следните:

1. МАКЛЕР - 96 ЕООД: Комисията не установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор. Допусна участника МАКЛЕР - 96 ЕООД до следващият етап от процедурата.

2. БИЛДКОНСУЛТ ЕООД: Комисията не установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор. Допусна участника БИЛДКОНСУЛТ ЕООД до следващият етап от процедурата.

3. РУСЕНСКА СТРОИТЕЛНА БОРСА ООД: Комисията не установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор. Допусна участника РУСЕНСКА СТРОИТЕЛНА БОРСА ООД до следващият етап от процедурата.

В съответствие с разпоредбите на чл. 57 от ППЗОП комисията отвори ценовите предложения на допуснатите участници/плик “Предлагани ценови параметри“/ на **07.10.2016г. от 14:00 часа в** заседателна зала на Община Русе.

В съответствие с разпоредбите на чл.57, ал.3 от ППЗОП комисията отвори и оповести ценовите оферти: плик „Предлагани ценови параметри“ .

|  |  |  |  |
| --- | --- | --- | --- |
| х.№ | Участници | Предлагана цена в лева без ДДС | Предлагана цена в лева с ДДС |
| 1 | МАКЛЕР - 96 ЕООД | 3900 | 4680 |
| 2 | БИЛДКОНСУЛТ ЕООД | 1500 | 1800 |
| 3 | РУСЕНСКА СТРОИТЕЛНА БОРСА ООД | 3500 | 4200 |

Комисията провери за наличие на обстоятелството, разписано в чл. 72, ал. 1 от Закона за обществените поръчки, а именно предложение, което е с повече от 20 на сто по-благоприятно от средната стойност на предложенията на останалите участници. При сравняване на предложенията в част ценова, помощният орган на възложителя констатира, че ценовото предложение на „БИЛДКОНСУЛТ“ ЕООД е с 20 на сто по-благоприятно от средната стойност на предложенията на останалите участници. По силата на императивната правна норма на визирания по- горе член, при наличие на това обстоятелство, комисията изиска от участника подробна писмена обосновка за начина на образуване на посочените стойности. Комисията определи 5 - дневен срок за представяне на обосновката от получаване на искането за това. В указания срок участника БИЛДКОНСУЛТ ЕООД представи изисканата писмена обосновка/вх. № 30-160-80#1/12.10.2016г./. В изпълнение на своите правомощия и предоставената от закона оперативна самостоятелност, помощният орган на Възложителя подробно се запозна с визираните в обосновката на участника обстоятелства. Преценката на обективността на представената обосновка се прави по целесъобразност, като правото на комисията да приеме или да отхвърли обосновката е в пределите на оперативната й самостоятелност. Комисията обсъди конкретно и изчерпателно представените аргументи в писмената обосновка на участника. Преценката на оценителната комисия е адекватна и относима към посочените обстоятелства и предмета на поръчката.

В своята обосновка участникът излага аргументи във връзка с начина на формиране на оферираната цена: минимален разход на средства, в т.ч. за възнаграждение на експертите, вкл. липса на командировъчни разходи поради това, че седалището на дружеството е в същото населено място. Видно от предмета основно задължение на консултанта е осигуряване на специалисти, които да изпълняват задълженията по ЗУТ свързани със строителния надзор и инвеститорския контрол. До това се свеждат и основните икономически разходи на предоставяната услуга, които участникът е посочил подробно.

Видно от Обявление за поръчка преписка № 00115-2016-0026 на АОП е предвидено максималният срок на СМР да е до 90 календарни дни. Участникът „Билдконсулт” ЕООД посочва, че е планирано участие на екип от 4 експерта с разпределение на ангажираност при изпълнение на поръчката за надзор. Заявения код по НИКД на „Билдконсулт“ ЕООД е 7420 Бизнес услуги. Посочените специалисти попадат в графа пореден № 69 – специалисти от Приложение №1 – Минимален осигурителен доход по основни икономически дейности и квалификационни групи професии – 2016 г. при заложена сума от 631 лева. При разпределение от 22 дни по 8 часа е видно, че минимална часова ставка е 3,59 лева. Участникът посочва по-висока часова ставка на експертите. На следващо място процентите начисления по вид осигурен (14) без трудово правоотношениеса **17,80 %** за работник и работодател за данък общ доход (ДОО), **8 %** за работник и работодател за(здравни осигуровки (ЗО) и **10%** данък общ доход (ДОД). Сборът от тези проценти са посочени и от участника в неговата обосновка.В цената освен горепосочените разходи са включени и до 10 % други допълнителни разходи и печалба. При разглеждане на писмената обосновка комисията констатира, че е налице съответствие между продължителността на планираните от участника дейности, спазване на приложимите правила и изисквания на социалното и трудово законодателство, разходите и крайната цена. Комисията приема, че посочените обстоятелства са обективни и съответстват на посоченото в чл.72, ал.2 т.4 ЗОП. Предвид изложеното комисията приема, че за участника са налице обективни обстоятелства, свързани със спазване на задълженията по чл. 115, поради което помощният орган на възложителя приема писмената обосновка като пълна и обективна.

В съответствие с обявения критерий за оценка на офертите „икономически най-изгодна оферта – най-ниска цена“, комисията извърши следната класация на участниците, както следва:

|  |  |  |  |
| --- | --- | --- | --- |
| № | Участник | Предложена цена в лева с вкл. ДДС | Класация |
| 1. | БИЛДКОНСУЛТ ЕООД | 1800 | І място |
| 2. | РУСЕНСКА СТРОИТЕЛНА БОРСА ООД | 4200 | ІІ място |
| 3. | МАКЛЕР - 96 ЕООД | 4680 | ІІІ място |

Комисията предлага на Кмета да сключи договор с фирмата, класирана на първо място.

**\* Към доклада се прилагат протоколите от работата на комисията.**

Председател: инж. Катя Павлова – началник отдел ТИИК/П/

Членове:

1. инж. Виктор Танков – инспектор в отдел ТИИК/П/

2. Милена Трифонова – главен юрисконсулт в отдел ПНО/П/

Секретар: Албена Добрева – гл. експерт в отдел ОП/П/

***\* заличена информация на основание чл.42, ал.5 от ЗОП и чл.2 от ЗЗЛД***